Diari Oficial de la Generalitat Valenciana


Sumari del DOGV 4321, del 26-08-2002 (2002/9251)

Informació pública de l'alternativa tècnica del programa d'actuació integrada del sector S-8 del Pla General d'Ordenació Urbana.
--------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9251


Organisme emissor
:   Ajuntament de San Fulgencio

Tipus de document
:   Anunci

Informació pública de l'alternativa tècnica del programa d'actuació integrada del sector S-8 del Pla General d'Ordenació Urbana. [2002/F9251]
  
Havent presentat la mercantil La Vega Urbanización Sector VIII, SL, per encàrrec de l'Agrupació d'Interés Urbanístic Sector 8 de San Fulgencio (Alacant), l'alternativa tècnica de programa d'actuació integrada del sector S-8, del Pla General d'Ordenació Urbana de San Fulgencio, compost per pla parcial, memòria, projecte d'urbanització i estatuts i acords socials de l'agrupació d'interés urbanístic, de conformitat amb el que s'establix en els articles 38, 45 i concordants de la Llei Reguladora de l'Activitat Urbanística, Llei 6/1994, en relació amb la disposició transitòria primera del text legal esmentat, l'Alcaldia ha resolt, per mitjà del Decret de data 19 d'agost de 2002, el següent:
  
Sotmetre a informació pública, per un termini de 20 dies hàbils, comptats des de l'última publicació d'este edicte, la documentació pròpia de l'alternativa tècnica del programa d'actuació integrada del sector S-8, compost per memòria, projecte d'urbanització, pla parcial i estatuts i acords socials de l'agrupació d'interés urbanístic.
  
Este expedient es tramitarà pel procediment ordinari regulat en l'article 47 de la Llei Reguladora de l'Activitat Urbanística.
  
L'expedient podrà ser examinat a l'Ajuntament de San Fulgencio, i durant el termini assenyalat es podran presentar tant al·legacions com alternatives tècniques.
  
Durant els cinc dies següents al termini indicat es podran presentar les proposicions economicofinanceres que consideren convenients al Registre General d'este ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994.
  
L'acte d'obertura de pliques tindrà lloc al saló de plens de la casa consistorial, a les 12.00 hores de la següent data hàbil a la conclusió del termini per a presentar-les. Durant els 10 dies següents al d'obertura, les pliques podran ser objecte de consulta i al·legacions.
  
Així mateix, es fa constar que si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució (mínim 7% de les quotes d'urbanització previstes), el termini es prorrogarà altres 20 dies addicionals, amb l'exclusiu i improrrogable objecte de presentar alternatives en competència, d'acord amb l'article 46.4 de la Llei 6/1994. La pròrroga es farà constar en l'expedient, s'anunciarà en este i s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques posteriorment.
  
Així mateix, i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, dels que s'ignore el lloc de notificació o, intentada esta, no s'haguera pogut practicar als efectes de remetre avís amb el contingut d'este anunci als titulars de drets que figuren en el cadastre, segons el que es preveu en l'article 46.3 de la Llei Reguladora de l'Activitat Urbanística, i en concret respecte de:
  
- Francisco Gilabert Martínez.
  
- Hereus de Juan Soler Zaragoza.
  
- Antonio Soler Tremiño.
  
- Propietari de la parcel·la cadastral número 178.
  
Cosa que es notifica perquè se'n prenga coneixement i restants efectes.